UBERA ARANZETA (EH Bildu, 2018-12-14):
Uriarte anderea, interpelazioari ez didazue erantzun.
Interpelazioa oso zehatza zen eta gainera oraingoan gainera galdetzen nizun edukia idatziz jaso dizut. Irakurtzen dizut, interpelazioa daukazu. Galdera zen ea betetzen ari zineten edo ez eta nola ondorengoa.
Bigarren puntua irakurriko dizut: "Legebiltzarrak Hezkuntza Sailari eskatzen dio irakasleria ikastetxeetan finkatzeko aukera desberdinak aztertu eta adostu ditzala sindikatuekin, bitarteko pertsonala hutsik dagoen lanpostuan finkatzeko aukera izateko araudia erdiesteko xedearekin, beti ere aipaturiko lanpostua lan eskaintza publiko bidez bete bitartean edo titularra ez sartu bitartean, halaber, leku aldatzerako aukerak emanez eta hurbiltasuna, hurbiltasun irizpideak kontutan izanez posible denean".
Bigarren paragrafoa: "Zentzu horretan, aipaturiko araudia erdiesten den bitartean, Legebiltzarrak Hezkuntza Sailari eskatzen dio, giza baliabideak areagotu ditzala 2018-2019 ikasturterako", bla, bla, bla, eta ez didazu horren inguruan ezer erantzun.
Begira, badakizu zeri erantzun didazun? Eta horretarako agerraldi bat eskatu dut, hezkuntza komunitateko sindikatuekin egindako akordioaren betetze mailaren inguruan agerraldi bat eskatu dut Batzordean; gaurko zen interpelazioa gai honen inguruan eta ez didazu erantzun.
Eta ez didazu erantzun zertan ari zareten, ez planifikazio maila, ez hezkuntza arloko mahaian, eta jakin nahi dut, jakin nahi dut zertan ari zareten interpelazioa oso zehatza zen.
Ez dakit, egia da lan eskaintza publikoen inguruan ere galdetu dizudala, baina zu zentratu zara lan eskaintza publikoen inguruan. Badakit oso tentagarria dela atril hau aprobetxatzea publizitate momenturako, bai, eta zilegi da, zilegi da, baina ez didazu erantzun, gaurkoan galdera oso zehatza zelako.
Begira, pozten naiz, pozten naiz zuen apustua irakasleen egonkortasunaren alde egitea bada, oso ondo, aupa, baina aipatzen duzuen beti lan eskaintza publikoak eta esango dizut gauza bat, lan eskaintza publikoa da bitarteko bat eta ez da nahikoa ikusita daukagun arazoa.
Aipatu dizut arazo handiena non daukagun eta hori iragartzen ari zaren lan eskaintza publikoekin ez da konpontzen, ez da nahika eta horrez gainera, lan eskaintza publikoen eredua agerian geratu da agortua dagoela, zaharkitua dagoela; gainera, ez da zuen eskuduntza, Madriletik dekretu bidez, errege dekretu bidez arautzen da, kopia pega egiten duzue eta oso mugatuak zaudete. Eta ez hori bakarrik, gaitegia ere, gaitegirako bi arlotan bakarrik jar dezakezue.
Beraz, aprobetxatuta momentu honetan aditu batek, funtzio publikoan aditu batek mahai gainean jarri duen txostena ere, lan eskaintza publikoren inguruan ere hausnarketa bat egin genezake eta bidea ireki beste neurri batzuetara, garai berrietara egokitu, irakasle hoberenak behar ditugulako, baina, batez ere, momentu honetan, daukagun behin-behinekotasun tasa altuari erantzun behar diogu.
Ikaslegatik, gizarteagatik, behar ditugulako ikastetxeetan hezkuntza proiektu jarraiak, egonkorrak, ikasleen eskola arrakasta xede izateko eta oso ahul gaude, eta horri erantzun bat eman behar diogu, eta horretarako ekainean aho batez onartu zen Hezkuntza Batzordean proposamen zehatza eta jakin nahi dut hori betetzeko zertan ari zareten, zeren hau urgentea da.
Modu asko egon daitezke. Modu asko egon daitezke eta agian proposamen honen inguruan ere hitz egin daiteke, malgutu daiteke edo beste bitarteko batzuk bilatu daitezke.
Baina 9.000-10.000 poltsa horri irtenbide bat eman behar diogu, ez bakarrik irakasleagatik, ikasleengatik. Eta horietako aukera bat ere izan daiteke kontsolidazio prozesuak abiatzea
Eta guk horretarako ere Aurrekontuetan bide bat irekitzen saiatu gara, artikulaturi emendakinak jarriaz, egonkortasun horiek ahalbidetu ahal izateko.
Beraz, bide desberdinak ditugu, baina lan eskaintza publikoa ez da bide bakarra eta gainera ez dio soluzioa ematen. Ongi dago, baino ez dio soluzioa ematen eta behar ditugu beste tresna batzuk. Hau da bat. Eta jakin nahi dut gaurkoan hau betetzeko zertan ari zareten, besterik ez.
Eta gero mahai gainean jarri dut lan eskaintza publikoen ereduaren inguruan eta irizpideen inguruan, eta iruditzen zait publikatu dituzuen irizpideak ez direla egokiak eta horren inguruan ere azalpenak eskatu dizut.
Beraz, eta bukatzeko, eta azkena. Begira, esan duzu akordioen urtea izan dela. Pozten naiz. Baina badakizu akordio horiek, nola iritsi garen akordio horietara? Borroka luze eta askoren ondoren.
Mobilizazioak...